
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Spišská Nová Ves 14P/26/2024 7624200747 30. 05. 2024 JUDr. Matej Okály ECLI:SK:OSSN:2024:7624200747.4
Rozsudok bez odôvodnenia Okresný súd Spišská Nová Ves, sudca JUDr. Matej Okály, v právnej veci maloletých detí: A. B., nar. XX.XX.XXXX a C. B., nar. XX.XX.XXXX, obaja trvale bytom u matky, zastúpených kolíznym opatrovníkom: Úrad práce, sociálnych vecí a rodiny Spišská Nová Ves, deti rodičov: matka D. E., nar. XX.XX.XXXX, trvale bytom F. G. H., I. XX a otec J. B., nar. XX.XX.XXXX, trvale bytom F. G. H., adresa na doručovanie C. X, F. G. H. (u K. B.), v konaní o návrhu matky na úpravu rodičovských práv a povinností k maloletým deťom, takto rozhodol: I. Schvaľuje sa dohoda o úprave rodičovských práv a povinností k maloletým deťom A. B., nar. XX.X.XXXX a C. B., nar. 4.1.2017v tomto znení: Zveruje sa mal. A. B., nar. XX.X.XXXX a C. B., nar. X.X.XXXX do osobnej starostlivosti matky. Obaja rodičia sú oprávnení a povinní zastupovať maloleté deti a spravovať ich majetok v bežných veciach. Otec sa zaväzuje prispievať na výživu mal. A. B. výživným vo výške 160 eur mesačne a na výživu mal. C. B. výživným vo výške 140 eur mesačne k rukám matky, vždy do 25. dňa toho ktorého mesiaca vopred, počnúc od 13.2.2024 do budúcna. Dlh na výživnom za obdobie od 13.2.2024 do 31.5.2024 v celkovej výške 640 eur na maloleté dieťa A. B. je otec povinný uhradiť v mesačných splátkach po 12,50 eur splatných spolu s bežným výživným, počnúc od právoplatnosti rozsudku do budúcna, vždy do 25. dňa v mesiaci k rukám matky pod stratou výhod splátok v prípade omeškania sa, čo i len jednej z nich. Dlh na výživnom za obdobie od 13.2.2024 do 31.5.2024 v celkovej výške 560 eur na maloleté dieťa C. B. je otec povinný uhradiť v mesačných splátkach po 12,50 eur splatných spolu s bežným výživným, počnúc od právoplatnosti rozsudku do budúcna, vždy do 25. dňa v mesiaci k rukám matky pod stratou výhod splátok v prípade omeškania sa, čo i len jednej z nich. Styk otca s maloletými deťmi sa neupravuje a je ponechaný na dohode oboch rodičov. II. Žiaden z účastníkov n e m á právo na náhradu trov konania. Poučenie: Podľa § 221 písm. a) Civilného sporového poriadku s poukazom na § 2 ods. 1 Civilného mimosporového poriadku rozsudok neobsahuje odôvodnenie, nakoľko rozsudok bol vyhlásený na pojednávaní za prítomnosti všetkých účastníkov konania a títo sa vzdali odvolania. Proti tomuto rozsudku odvolanie nie je prípustné, nakoľko sa ho všetci účastníci účinne vzdali.
Proti výroku, ktorým bola schválená dohoda rodičov o úprave výkonu ich rodičovských práv a povinností k maloletému dieťaťu nie sú rodičia oprávnení podať odvolanie (§ 122 Civilného mimosporového poriadku). Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa osobitného zákona; ak ide o rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, oprávnený môže podať návrh na súdny výkon rozhodnutia.

